ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ

ФИЛОСОФИЯ ЖӘНЕ САЯСАТТАНУ ФАКУЛЬТЕТІ

ПЕДАГОГИКА ЖӘНЕ БІЛІМ БЕРУ МЕНЕДЖМЕНТІ КАФЕДРАСЫ

«**ПЕДАГОГИКА» ПӘНІНЕН СТУДЕНТТЕРДІҢ ӨЗІНДІК ЖҰМЫСТАРЫН (СӨЖ) ОРЫНДАУ БОЙЫНША ӘДІСТЕМЕЛІК ҰСЫНЫСТАР**

Кредит саны – 6

Алматы, 2022

***Студенттердің өзіндік жұмыстарын орындауға ұсынылатын әдістемелік нұсқаулар***

 Студенттердің өзіндік жұмыстары «Педагогика» пәнінен алған білімдерін, игерген іскерліктерін, меңгерген дағдыларын жетілдіруге игі ықпалын тигізеді. Өзіндік жұмыстарды орындау барысында студенттер лекция, практикалық сабақтарда ұсынылған негізгі және қосымша әдебиеттерге шолу жасап, оларды конспектілей отырып, білімдерін толықтырады.

 Өзіндік жұмыстардың негізгі мақсаттары:

- Студенттердің теория жүзіндегі алған білімдеріне сүйене отырып, өз беттерімен білім қорларымен қарулануға икемділіктерін дамыту;

- Ғылыми материалдардың жалпы мазмұнынан негізгісін бөліп ала білуге баулу,

- Өз беттерімен іздене отырып, ғылыми еңбектерге аннотация жасай білуге үйрету;

- Өткен материалдар негізінде тестік тапсырмаларды құрастыра білу, және өзгелердің құрастырған тапсырмаларын шеше білуге бейімделу, т.б.

- Әрбір тақырып бойынша өзіндік жұмыстарға берілетін тапсырмалар негізінде сөзжұмбақтар, ребустар құра білуге баулу.

 -Өзіндік жұмыстар бойынша өткізілетін сабақтарда студенттер дайындаған рефераттарының мазмұнын өзгелер үшін түсінікті жеткізе білуге, интеллектуалды, әлеуметтік-педагогикалық, эмоцияны басқара білуге, жағымды қарым-қатынасты орнатуға үйренеді. СӨЖ дәрісханада алған білімін кеңейтуге, бекітуге, тереңдетуге, қойылған проблемаларды шешу үшін шығармашылықты дамытуға, студенттің дара білімінің көрінуіне, студенттің практикалық дағдыларды ситуациялық міндеттерді шешуде қалыптастыруына мүмкіндік туғызады.

 Әрбір тақырып бойынша ұсынылған тапсырмаларды орындауда олардың соңынан ұсынылған әдебиеттер басшылыққа алынуы қажет.

|  |  |  |
| --- | --- | --- |
| **Тапсырмалар** | **Тапсырмалардың мазмұны және әдістемелік ұсыныстар** |  **Әдебиеттер**  |
| **СӨЖ 1.** Қазақстанда педагогикалық мамандықтың пайда болуы және қалыптасуының хронологиялық кестесін құру | Тапсырмада берілген оқулықтарға аналитикалық талдау жасап, өзіндік ой қорыту. Педагогикалық терминдерге өз анықтамаларыңызды беріп, салыстыру.Өткізу формасы: презентация жасау, кестеге салу. | Г.К Ахметова, З. Ә. Исаева, Н.С.Әлқожаева. Педагогика : оқулық / - Алматы: Қазақ ун-ті, 2006.- 217б  |
| **СӨЖ 2.**Жоба құрастырып, қорғау.Әртүрлі мінез-құлықты жасөспірімдер тәрбиесіне талдау жасау.(баспа беттерінен немесе соңғы жаңалықтарда жарияланған оқиғалар желісі негізінде) | 1.Жоба тақырыбы.2.Жоба мақсаты, міндеті мен нәтижеге жету жолдары және нәтиже үлгісін көрсету.3.Жобаның ғылыми дәлдемелермен, айғақты зерттеулермен дәлелдеу.  | 1.Таубаева Ш.Т., Иманбаева С.Т., Берикханова А.Е. Педагогика. –Алматы: ОНОН, 2017-3406. Педагогика, әлеуметтік педагогика, өзін-өзі тану тарихы:оқу құралы/ Ж.Р.Баширова, Р.К. Бекмағамбетова, Н.С: Әлқожаева, Н.С. Жұбаназарова, Ұ.Б.Төлешова.- Алматы:Қазақ университеті, 2012.-248б. |
| **СӨЖ 3.**Қазақстан Республикасындағы 12-жылдық орта білім беру тұжырымдама-сын зерттеңіз. Қазақстандық 12-жылдық мектептің құрылымын көрсететін кесте құрыңыз. SWOT талдау жасап, қорғау. | 1. Педагогиканың жалпы негіздері2. Тәрбие теориясы3. Оқыту теориясы4. Мектепті басқаруОрындалу формасы:Презентациядағы шрифт көлемі 24, [Times New Roman, суреттер, кестелер, сызба түрінде.](https://fonts-online.ru/fonts/times-new-roman)  | 1.Әлқожаева Н.С. Педагогика (оқу құралы)-Алматы, 20162. Таубаева Ш.Т.Педагогика әдіснамасы.Оқу құралы.Алматы: Қарасай,2013,432-б3. Құсайынов А.Қ. Орта білім беру жүйесіндегі дағдарыс: шығу жолдары.-Алматы:«Rond&A» 2016-63б. |